അദ്ദേഹം കണ്ണൊന്ന് ചിമ്മി കാണിച്ചാല് പിന്നെ ധൈര്യമായി, നിയമസഭയില് ഏറ്റവും കൂടുതല് സഹായിച്ച നേതാവിനെ കുറിച്ച് പ്രതിപക്ഷ നേതാവ് തിരുവനന്തപുരം: ഉമ്മന് ചാണ്ടി ഒരിക്കലും തന്റെ പൊളിറ്റിക്കല് ഗോഡ് ഫാദര് അല്ലെന്ന് പ്രതിപക്ഷ നേതാവ് വിഡി സതീശന്. അങ്ങനെയല്ല താന് ഉമ്മന് ചാണ്ടിയെ കാണുന്നതെന്നും, അദ്ദേഹം ഒരു ജ്യേഷ്ഠ സഹോദരനാണെന്നും കൗമുദി ടിവിയോട് വിഡി സതീശന് പ്രതികരിച്ചു. ഡിഗ്രി ഫൈനല് ഇയറിന് പഠിക്കുമ്ബോഴാണ് ഉമ്മന് ചാണ്ടിയെ പരിചയപ്പെടുന്നത്. കോണ്ഗ്രസ് രാഷ്ട്രീയത്തിലെ നിലപാടുകള് അദ്ദേഹവും ജി കാര്ത്തികേയനും ചേര്ന്നാണ് എടുത്തിരുന്നത്. അവര് രണ്ടുപേരും എടുത്തിരുന്ന തീരുമാനങ്ങളുടെ കൂടെയായിരുന്നു ഞാന് അഭിപ്രായവ്യത്യാസമുണ്ടെങ്കില് കൂടിയും. എന്റെ നേതൃപദവിയില് ഇരുന്നയാളാണ് ഉമ്മന് ചാണ്ടി. ആ രീതിയില് തന്നെയാണ് അദ്ദേഹത്തോട് ഞാന് ഇടപെടുന്നത്. അല്ലാതെ ഗോഡ് ഫാദര് എന്ന പദവി ഒരിക്കലും ഞാന് കൊടുക്കില്ല. ഉമ്മന്ചാണ്ടിയാണ് നിയമസഭയില് എനിക്ക് ഏറ്റവും കൂടുതല് അവസരം നല്കിയിട്ടുള്ളത്. 33 അടിയന്തര പ്രമേയങ്ങളാണ് അദ്ദേഹത്തിന്റെ കാലത്ത് ഞാന് അവതരിപ്പിച്ചിട്ടുള്ളത്. സര്വകാല റെക്കോഡാണത്. ചില നിര്ണായക സമയങ്ങളില് സഭയില് അദ്ദേഹത്തിന്റെ സഹായം ഞാന് തേടാറുണ്ട്. കൃത്യമായ സമയത്ത് അദ്ദേഹം കണ്ണ് ചിമ്മി കാണിക്കും. അഭിമുഖത്തിന്റെ പൂര്ണരൂപം